เมื่อ 4 เดือนที่แล้ว มีก้อนขึ้นที่บริเวณบ่าใกล้ไหปลาร้า รวมๆ 4 ก้อนประมาณ 1 ซม. ได้ไปพบ รักษาฟันผุ เอ็กเซร์ปอด ไซนัส ตรวจเลือดต่างๆ สรุปว่าเป็นวัณโรคต่อมน้ำเหลือง โดยไม่ได้ผ่าก้อนไปตรวจเพราะบอกว่ามีขนาดเล็กเกินที่จะผ่า จึงถามว่าจะเป็นมะเร็งหรือไม่ คุณตอบว่าไม่เป็น เพราะมะเร็งจะโตเร็ว ในระยะเวลา 3 เดือนมีอาการตัวร้อนทั้งวัน แต่ไม่มีไข้ มีอาการปวดตามข้อบ้าง และปวดที่ขาทั้ง 2 ข้างเป็นระยะๆ อยากทราบว่า อาการของวัณโรคต่อมน้ำเหลืองนั้น มีอาการตัวร้อนตลอดเวลา และปวดตามร่างกายไหมคะ ตอนนี้ทานยามา 3 เดือนแล้ว รู้สึกว่าก้อนมีขนาดเท่าเดิม และมีขึ้นที่คอด้านซ้ายขนาดเล็กไม่นูนมากแต่คลำพบ และการตรวจเลือดเพื่อหาเชื้อวัณโรคสามารถการันตีได้เลยหรือไม่คะว่าเป็นวัณโรคต่อมน้ำเหลือง ขอคำปรึกษาด้วยค่ะ ขอบค่ะ
สวัสดีค่ะ การวินิจฉัยวัณโรคที่ต่อมน้ำเหลืองที่ชัดเจน จะเป็นการได้ชิ้นเนื้อที่ต่อมน้ำเหลืองไปตรวจย้อมหาเชื้อ หรือส่งเพาะเชื้อวัณโรคค่ะแต่หากไม่สามารถนำชิ้นมาตรวจได้ แพทย์อาจจะพิจารณาจากหลักฐานอื่นๆ เช่น การเอกซเรย์ที่ปอด เพราะหากมีรอยโรคที่เข้าได้กับการติดเชื้อวัณโรคที่ปอด ก็มีโอกาสที่จะลุกลามมาที่ต่อมน้ำเหลืองได้ค่ะจากที่สอบถาม แนะนำ ปรึกษาอาการ และการวินิจฉัยโรคจากแพทย์ที่ดูแลนะคะ เพื่อให้ได้รับคำแนะนำที่เหมาะสมกับภาวะที่เป็นอยู่ค่ะ